ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยการมอบหมายให้เลขาธิการเป็นผู้พิจารณารับหรือไม่รับเรื่องไว้พิจารณาพ.ศ. ๒๕๕๔ โดยที่เป็นการสมควรกำหนดให้มีระเบียบเกี่ยวกับกรณีที่คณะกรรมการป.ป.ท. จะมอบหมายให้เลขาธิการคณะกรรมการป้องกันและปราบปรามการทุจริตในภาครัฐเป็นผู้พิจารณารับหรือไม่รับเรื่องไว้พิจารณาเพื่อให้เป็นไปตามพระราชบัญญัติมาตรการของฝ่ายบริหารในการป้องกันและปราบปรามทุจริตพ.ศ. ๒๕๕๑อาศัยอำนาจตามความในมาตรา ๔ วรรคสอง และมาตรา ๒๙แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑คณะกรรมการ ป.ป.ท. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการป้องกันและปราบปรามการทุจริตในภาครัฐว่าด้วยการมอบหมายให้เลขาธิการเป็นผู้พิจารณารับหรือไม่รับเรื่องไว้พิจารณา พ.ศ.๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐสำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐข้อ ๔ เมื่อมีการกล่าวหาว่าเจ้าหน้าที่ของรัฐกระทำการหรือเกี่ยวข้องกับการกระทำการทุจริตในภาครัฐคณะกรรมการ ป.ป.ท.อาจมอบหมายให้เลขาธิการเป็นผู้พิจารณารับหรือไม่รับเรื่องใดไว้พิจารณาตามระเบียบนี้ในการดำเนินการตามวรรคหนึ่ง เลขาธิการอาจมอบหมายให้พนักงาน ป.ป.ท.หรือเจ้าหน้าที่ ป.ป.ท. ดำเนินการตรวจสอบข้อเท็จจริงเบื้องต้นตามที่เห็นสมควรก็ได้ข้อ ๕ ภายใต้บังคับข้อ๖ และข้อ ๗ ให้เลขาธิการมีคำสั่งรับเรื่องกล่าวหาตามข้อ ๔ ไว้เพื่อให้คณะกรรมการป.ป.ท. พิจารณาต่อไปข้อ ๖ เรื่องที่มีลักษณะดังต่อไปนี้ห้ามมิให้รับไว้พิจารณา(๑) เรื่องที่คณะกรรมการ ป.ป.ช.รับไว้พิจารณาหรือได้วินิจฉัยเสร็จเด็ดขาดแล้ว(๒) เรื่องที่คณะกรรมการ ป.ป.ท. ได้วินิจฉัยเสร็จเด็ดขาดแล้วและไม่มีพยานหลักฐานใหม่ซึ่งเป็นสาระสำคัญแห่งคดี(๓)เรื่องที่ผู้ถูกกล่าวหาถูกฟ้องเป็นคดีอาญาในประเด็นเดียวกันและศาลประทับฟ้องหรือพิพากษาหรือมีคำสั่งเสร็จเด็ดขาดแล้วโดยไม่มีการถอนฟ้องหรือทิ้งฟ้องหรือเป็นกรณีที่ศาลยังไม่ได้วินิจฉัยในเนื้อหาแห่งคดี(๔)เรื่องที่ผู้ถูกกล่าวหาพ้นจากการเป็นเจ้าหน้าที่ของรัฐก่อนถูกกล่าวหาเกินกว่าห้าปีข้อ ๗ เรื่องที่มีลักษณะดังต่อไปนี้อาจไม่รับไว้พิจารณาก็ได้(๑)เรื่องที่ไม่ระบุพยานหลักฐานหรือระบุพฤติการณ์แห่งการกระทำที่ชัดเจนเพียงพอที่จะดำเนินการไต่สวนข้อเท็จจริงได้(๒)เรื่องที่ล่วงเลยมาแล้วเกินห้าปีนับแต่วันเกิดเหตุจนถึงวันที่มีการกล่าวหาและเป็นเรื่องที่ไม่อาจหาพยานหลักฐานเพียงพอที่จะดำเนินการไต่สวนข้อเท็จจริงต่อไปได้(๓) เรื่องที่ไม่ใช่เป็นการกระทำผิดวินัยอย่างร้ายแรง(๔)เรื่องที่องค์กรบริหารงานบุคคลหรือหน่วยงานของรัฐกำลังพิจารณาอยู่หรือได้พิจารณาเป็นที่ยุติแล้วและไม่มีเหตุแสดงให้เห็นว่าการพิจารณานั้นไม่ชอบข้อ ๘ เรื่องใดที่เลขาธิการมีคำสั่งรับไว้พิจารณาแล้วหากปรากฏข้อเท็จจริงในภายหลังว่าเป็นเรื่องที่มีลักษณะตามข้อ ๗ให้เลขาธิการเสนอคณะกรรมการ ป.ป.ท. เพื่อมีคำสั่งให้จำหน่ายเรื่องดังกล่าวข้อ ๙ กรณีที่เลขาธิการมีคำสั่งไม่รับเรื่องตามข้อ๗ (๑) (๒) หรือ (๓) ให้เลขาธิการรายงานคณะกรรมการ ป.ป.ท. เพื่อแจ้งให้ผู้บังคับบัญชาของเจ้าหน้าที่ของรัฐผู้ถูกกล่าวหาดำเนินการตามอำนาจหน้าที่โดยเร็วและแจ้งผลการดำเนินการให้คณะกรรมการป.ป.ท. ทราบข้อ ๑๐ ให้พนักงานป.ป.ท. หรือเจ้าหน้าที่ ป.ป.ท. ที่ได้รับมอบหมายตามข้อ ๔ วรรคสอง จัดทำรายงานการตรวจสอบเบื้องต้นเสนอเลขาธิการโดยเร็วเพื่อประกอบการพิจารณาสั่งรับหรือไม่รับเรื่อง โดยอย่างน้อยต้องมีสาระสำคัญดังนี้(๑) ชื่อผู้กล่าวหา(๒) ชื่อผู้ถูกกล่าวหา(๓) ข้อกล่าวหาและพฤติการณ์ตามข้อกล่าวหา(๔) พยานหลักฐานเบื้องต้นที่ได้จากการตรวจสอบข้อเท็จจริง(๕) กฎหมายที่เกี่ยวข้อง(๖) อายุความ(๗) ความเห็นของผู้ได้รับมอบหมาย(๘) ความเห็นของผู้บังคับบัญชาของผู้ได้รับมอบหมาย (ถ้ามี)เมื่อมีกรณีตามวรรคหนึ่งให้ผู้ได้รับมอบหมายดำเนินการให้แล้วเสร็จภายในสามสิบวัน และให้เลขาธิการขยายระยะเวลาได้ตามความจำเป็นโดยต้องบันทึกเหตุจำเป็นไว้ด้วยข้อ ๑๑ เมื่อเลขาธิการมีคำสั่งรับหรือไม่รับตามข้อ๖ ข้อ ๗ และข้อ ๘ แล้ว ให้รายงานคณะกรรมการ ป.ป.ท. ทราบโดยเร็วเพื่อดำเนินการต่อไปกรณีที่เลขาธิการมีคำสั่งรับเรื่องใดไว้พิจารณาให้เลขาธิการเสนอความเห็นต่อคณะกรรมการ ป.ป.ท.เพื่อแต่งตั้งคณะอนุกรรมการดำเนินการไต่สวนข้อเท็จจริงหรือมอบหมายให้พนักงานป.ป.ท. หรือเจ้าหน้าที่ ป.ป.ท.ดำเนินการแสวงหาข้อมูลและรวบรวมพยานหลักฐานเพื่อที่จะทราบข้อเท็จจริงหรือมูลความผิดด้วยก็ได้เมื่อคณะกรรมการ ป.ป.ท. มีมติเป็นประการใดให้เลขาธิการแจ้งเป็นหนังสือให้ผู้กล่าวหาทราบข้อ ๑๒ ให้คณะกรรมการป.ป.ท. รักษาการตามระเบียบนี้และมีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้ประกาศณ วันที่ ๓๐ พฤศจิกายน พ.ศ. ๒๕๕๔โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๒๒ ธันวาคม๒๕๕๔ปณตภร/ผู้ตรวจ๒๒ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๙๓ ก/หน้า ๒๕/๒๑ ธันวาคม ๒๕๕๔